CELEX: E2016P0014
Language: et
Date: 2016-09-26 00:00:00
Title: EFTA järelevalveameti 26. septembril 2016 Islandi vastu algatatud hagi (kohtuasi E-14/16)

15.12.2016   
            
            
               ET
            
            
               Euroopa Liidu Teataja
            
            
               C 467/27
            
         EFTA järelevalveameti 26. septembril 2016 Islandi vastu algatatud hagi
   (kohtuasi E-14/16)
   (2016/C 467/14)
   EFTA järelevalveamet, Rue Belliard 35, B-1040 Brüssel, keda esindavad Carsten Zatschler, Audur Ýr Steinarsdóttir ja Øyvind Bø, on algatanud 26. septembril 2016 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et Island on jätnud täitmata Euroopa Majanduspiirkonna lepingu XIII lisa II peatükis punktis 17d viidatud õigusaktist (nõukogu 6. oktoobri 1995. aasta direktiiv 95/50/EÜ ohtlike kaupade autoveo kontrollimise ühtse korra kohta), mida on kohandatud EMP lepingu protokolliga nr 1, tulenevad kohustused, kuna ta
               
                           i.
                        
                        
                           ei ole taganud, et maanteel veetavate ohtlike kaubasaadetiste tüüpilise osa suhtes rakendataks artikli 3 lõikes 1 sätestatud kontrollimist;
                        
                     
                           ii.
                        
                        
                           ei ole ettenähtud kontrollimiste tegemisel kasutanud I lisas esitatud kontrollakti, nagu on nõutud artikli 4 lõikes 1;
                        
                     
                           iii.
                        
                        
                           ei ole taganud, et direktiivist tulenevad kontrollimised on pistelised ja hõlmavad maanteevõrgu võimalikult ulatuslikku osa, nagu on nõutud artikli 4 lõikes 2;
                        
                     
                           iv.
                        
                        
                           ei ole taganud, et kontrollimiseks valitud kohtades on võimalik nõuetele mittevastav sõiduk viia nõuetega vastavusse või, kui kontrollimist tegev ametiasutus peab vajalikuks, kinnitada sõidukile kasutustõkis kas kontrollimiskohas või kohas, mille kõnesolev ametiasutus on selleks otstarbeks määranud, ilma et see põhjustaks ohtu, nagu on nõutud artikli 4 lõikes 3;
                        
                     
                           v.
                        
                        
                           ei ole taganud, et vajaduse korral ja kui see ei ole ohtlik, võib võtta veetavate kaupade proove (näidiseid) nende analüüsimiseks pädeva asutuse poolt tunnustatud laboratooriumides, nagu on nõutud artikli 4 lõikes 4;
                        
                     
                           vi.
                        
                        
                           ei ole taganud, et kontrollimised toimuvad mõistliku aja jooksul, nagu on nõutud artikli 4 lõikes 5;
                        
                     
                           vii.
                        
                        
                           ei ole taganud, et sõidukitele, millega seoses on tuvastatud üks või mitu ohtlike kaupade veo eeskirjade rikkumist, võib kinnitada kasutustõkise kontrollimise kohas või kohas, mille kontrollimist teinud ametiasutus on selleks otstarbeks määranud; võib ka nõuda selle sõiduki vastavusse viimist eeskirjadega enne liikumise jätkamist või, olenevalt asjaoludest või ohutusnõuetest, rakendada muid vajalikke meetmeid, nagu on nõutud artiklis 5;
                        
                     
                           viii.
                        
                        
                           ei ole taganud, et kontrollimist võib teha ka ettevõtte territooriumil, nagu on nõutud artikli 6 lõikes 1; ning
                        
                     
                           ix.
                        
                        
                           ei ole EFTA järelevalveametile saatnud aastaaruannet, nagu on nõutud artikli 9 lõikes 1;
                        
                     
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               hagi käsitleb asjaolu, et Island ei ole 16. novembriks 2015 täitnud EFTA järelevalveameti 16. septembri 2015. aasta põhjendatud arvamust selle kohta, et riik on jätnud täitmata Euroopa Majanduspiirkonna lepingu XIII lisa II peatükis punktis 17d viidatud õigusaktist (nõukogu 6. oktoobri 1995. aasta direktiiv 95/50/EÜ ohtlike kaupade autoveo kontrollimise ühtse korra kohta), mida on kohandatud EMP lepingu protokolliga nr 1, tulenevad kohustused.